สงครามโลกส่งผลต่อการลงทุนใช่หรือไม่
ใช่ เพราะ 
ยกตัวอย่างสงครามโลกครั้งที่ 2 การปิดตัวชั่วคราวของตลาดหุ้นเกิดขึ้นในหลายประเทศ ซึ่งนักลงทุนมักไม่สามารถซื้อ-ขายหุ้นหรือตราสารการลงทุนได้ นอกจากนี้สกุลเงินของประเทศคู่ขัดแย้งมักจะใช้จ่ายกับประเทศคู่ตรงข้ามไม่ได้ ทำให้ทอง โลหะมีค่า จะเข้ามามีบทบาท หรือจะเป็นการค้าขายแบบแลกสินค้าและสินค้ากันโดยตรง ทางด้านตลาดหุ้นที่ยังเปิดอยู่จะเคลื่อนไหวตามผลงานในสนามรบ ยิ่งชนะมากหุ้นก็ขึ้นมาก เพราะผู้แพ้ในสงครามหมายความว่าจะถูกยึดทรัพย์สินประเทศและลดอำนาจลงอย่างหนัก 

มาตรการควบคุมจะถูกนำมาใช้มากกว่าภาวะปกติ เช่น การควบคุมเงินทุนเข้าออก ขึ้นภาษีเพื่อนำเงินไปใช้ในสงคราม และควบคุมการผลิตให้เน้นไปยังสินค้าจำเป็นต่อสงครามก่อน สุดท้ายแล้วอดีตสอนเราว่าในทุกสงคราม “จงทิ้งสกุลเงินของประเทศและซื้อทอง” เพราะเมื่อเกิดสงครามจริง ๆ จะมีการใช้เงินมหาศาล 

ซึ่งตามมาด้วยการก่อหนี้เกินขนาดและพิมพ์เงินเข้าระบบจนเงินแทบจะไร้ค่า จากการอัพเดตพอร์ตลงทุน Bridgewater จะเห็นว่าเน้นไปลงทุนกลุ่ม Consumer staple หรือสินค้าปัจจัย 4 ของมนุษย์ที่ต้องใช้ในทุกวัน คงพอบอกเราได้ว่าเขามีมุมมองเชิงลบต่อการขยายตัวของเศรษฐกิจในอนาคต เน้นหุ้นชัวร์ไว้ปลอดภัยกว่า
ข่าวเศรษฐกิจและการเงิน,ตลาดการเงิน & ผลิตภัณฑ์และบริการทางการเงิน